kardosdrur/scandi-wiki huggingface dataset:
Denis Charles

Denis Alphonso Charles (4. december 1933 i St. Croix på Jomfruøerne – 24. marts 1998 i New York City, New York, USA) var en amerikansk freejazz trommeslager og percussionist.

Charles kom til New York i 1945 , og begyndte at spille jobs omkring i byen. I 1954 fik han sit gennembrud i freejazz pianisten Cecil Taylors gruppe , og det er vel også der han er mest kendt fra. Han spillede med Taylor til 1958, og derefter indspillede med bl.a. sopransaxofonisten Steve Lacy, big bandarrangøren og pianisten Gil Evans, og klarinetisten Jimmy Giuffre.

Indspillede calypsomusik med tenorsaxofonisten Sonny Rollins, for derefter at vende tilbage til Lacy hvor han blev til 1964. 

Denis Charles arbejdede i 1967 med Don Cherry og Archie Shepp, og forsvandt så fra jazzscenen til 1971. Op igennem 70'erne og 80'erne arbejdede han bl.a. sammen med tenorsaxofonisterne Frank Lowe og David Murray, og spillede jævnligt på klubberne i New York. Han spillede også funk og caribisk musik , og har lavet 3 plader i eget navn.

Diskografi 

 Denis Charles – Queen Mary
 Denis Charles – Drum Talk
 Denis Charles – Captain Of The Deep
 Denis Charles – A Scream For Charles Taylor

Kilde 
 På Allmusic 

Trommeslagere fra USA
Paul Motian

Stephen Paul Motian (25. marts 1931 i Philadelphia, Pennsylvania , USA – 22. november 2011) var en amerikansk jazztrommeslager, percussionist og komponist af Armensk afstamning.

Motian er mest kendt som trommeslager i pianisten Bill Evans trio fra 60 ´erne, som også bestod af den legendariske Scott LaFaro og senere Chuck Israels på kontrabas.

Han var med sit spil med til at give trommeslageren en friere rolle i musikken, og løsne op for rytmen og være mere farverig og kreativ.

Trommeslagere han har inspireret er Jack DeJohnette, Billy Hart og Joey Baron.

Han har også spillet og indspillet med pianisterne Keith Jarrett og Paul Bley´s grupper i 60 ´erne og 70 ´erne.

Har også indspillet og spillet med Carla Bley og Charlie Haden´s grupper , og i eget navn på det tyske pladeselskab ECM og det italienske pladeselskab Soul Note. 

I de tidlige 90'ere dannede han gruppen Electric Bebop Band, som har indspillet en række plader på ECM og Soul Note.

Eksterne henvisninger 
 
 Om Paul Motian på drummerworld.com
 Nekrolog af Ben Ratliff i The New York Times

Jazzmusikere fra USA
Trommeslagere fra USA
Famoudou Don Moye

"Famoudou" Don Moye (født 23. Maj 1946 i Rochester, New York, USA) er en amerikansk freejazz percussionist / trommeslager. 

Moye er mest kendt for sit medlemskab i The Art Ensemble of Chicago. Han er kendt for at mestre de afrikanske og caribiske percussioninstrumenter og mixe dem med sit trommesæt.

I midt 80'erne blev han medlem af gruppen The Leaders som spiller en bred pallette af stilarter inden for jazzen. Foruden Moye bestod gruppen af Lester Bowie på trompet, Kirk Lightsey på klaver, Cecil Mcbee på kontrabas, Arthur Blythe på altsaxofon, og Chico Freeman på tenorsaxofon. Gruppen lavede en række interessante plader, som dog ikke rigtig slog an. 
 
Moye Har også lavet soloplader i sit eget navn, og duo plader med saxofonisten Joseph Jarman, fra Art Ensemble of Chicago.

Diskografi 

 Famoudou Don Moye – Sun Percussion vol. 1
 Famoudou Don Moye & Joseph Jarman – Eqwu-Anwu
 Famoudou Don Moye, Joseph Jarman & Don Pullen – The Magic Triangle
 Famoudou Don Moye & Joseph Jarman – Black Paladins
 Famouduo Don Moye & John Tchicai – The African Tapes vol. 1 & 2
 Famouduo don Moye – Jam for your Life

Eksterne henvisninger 
 

Trommeslagere fra USA
Personer fra New York
Jazzmusikere fra USA
Beaver Harris

William Godvin "Beaver" Harris (20. april 1936 i Pittsburgh, Pennsylvania – 22. december 1991 i New York, USA) var en amerikansk jazztrommeslager. 

Kom til New York i 1963 , og fik hjælp og støtte af Max Roach til at komme ind i jazzmiljøet dér. Han begyndte at involverer sig i avantgardemiljøet, og spillede en del med saxofonisten Archie Shepps orkestre. Han begyndte også at spille med saxofonisten Albert Ayler og pianisten Cecil Taylors Freejazz grupper. 

I 1974 formede han worldmusicorkestret The 360 Degree Music Experience, som rummede mange prominente musikere som bassisterne Buster Williams, Cameron Brown, Ron Carter og Jimmy Garrison, saxofonisten Ricky Ford og pianisten Don Pullen, og mange flere. Harris har desuden spillet og indspillet med Dexter Gordon, Joe Henderson, Freddie Hubbard, Clifford Jordan, Howard Johnson, Lee Konitz, Thelonius Monk, Sonny Rollins, McCoy Tyner, Sonny Stitt, Clark Terry, Chet Baker, og Larry Coryell, og mange flere.

Eksterne henvisninger 
 
 Biografi mm på Drummerworld

Trommeslagere fra USA
Jazzmusikere fra USA
Art Pepper

Arthur Edward "Art" Pepper (1. september 1925 i Gardena, Californien – 15. juni 1982 i Los Angeles, Californien, USA) var en amerikansk altsaxofonist. Pepper fik sit gennembrud med Stan Kenton og Benny Carter's orkestre (1946-1952). 

I 1950'erne var Pepper anset for at være en af de ledende altsaxofonister. Han har indspillet en del på vestkysten i USA, med bl.a. Shelly Manne, Gerry Mulligan, og Chet Baker. 

I 1968 blev han medlem af big band-trommeslageren Buddy Rich's orkester, hvor han blev et år. Han var meget populær i Japan, og havde succesfulde turneer dertil i 1977 og 1978.

Pepper Har indspillet en lang række plader som leder.

Eksterne henvisninger 

 

Saxofonister fra USA
Jazzmusikere fra USA
Denisova-mennesket

Denisova-mennesket er et uddødt menneskelignende medlem af slægten Homo. I marts 2010 blev det offentliggjort, at benrester af et ungt individ, der levede for cirka 40.000 år siden var blevet fundet i Denisova-hulen i Altaj-bjergene i Sibirien – et område der omkring samme tid også var beboet af neanderthaleren og det moderne menneske. Det er muligvis en hidtil ukendt art at dømme ud fra analyser af mitokondrie-DNA fra benresterne. Tilstedeværelsen af Denisova-mennesket er fundet så langt sydpå som i Laos.

Denisova-mennesket er efterkommer af en udvandring fra Afrika. Hidtil er der fundet Dinisova-DNA i østassiater samt oprindelige folk fra Papua Ny Guinea og Australien. Derfor menes det, at Denisova-mennesket holdt til i Sibirien og Østasien.

De tre kendte udvandringer blev foretaget af henholdsvis Homo erectus, Homo heidelbergensis og det moderne menneske.

Se også 
 Homo erectus
 Homo heidelbergensis
 Homo neanderthalensis
 Svante Pääbo

Referencer

Yderligere læsning 

 Humans Interbred with Denisovans Twice in History, Researchers Discover. Sci News 2018 
 Denisovan DNA Found in Modern-Day Melanesians. Sci News 2016
 .
 .
 .

Homo-slægten
Weichsel-istiden
Pleistocæn
Pensionskassen for Jordbrugsakademikere og Dyrlæger

Pensionskassen for Jordbrugsakademikere og Dyrlæger (PJD) blev dannet i 1996, da Dyrlægernes pensionskasse gik sammen med jordbrugsakademikernes. Siden er andre uddannelsesretninger fra Landbohøjskolen kommet med. Landbohøjskolen (KVL) har dog siden skiftet navn, da den blev lagt sammen med Københavns Universitet, og hedder nu KU LIFE.

I år 2000 indgik PJD et administrations samarbejde med Arkitekternes pensionskasse (AP). Den fælles administration blev kaldt Søholm Park efter stedet, hvor de havde til huse. 

I år 2008 indgik de to pensionskasser et samarbejde med Magistrenes Pensionskasse (nu MP pension). Den fælles administration hed Unipension.

I år 2015 gik samarbejdet i opløsning, og AP og PJD overgik til at blive administreret af Sampension.

Eksterne henvisninger
 pjdpension.dk

Noter 

Pensionskasser i Danmark
When the Wind Blows

When the Wind Blows er en animeret film; oprindeligt udgivet i Storbritannien i 1986. Filmen er baseret på Raymond Briggs' grafiske novelle af same navn. Filmen blev instrueret af Jimmy Murakami og præsenterer i hovedrollerne stemmerne fra John Mills og Reggy Ashcroft. Titelsangen er skrevet af David Bowie.
Filmen handler, om et britisk ægtepar, der bor på landet, men en dag hører i radioen, at Sovjet vil kaste en atombombe. Derfor leder ægtemanden forberedelser, ud fra instruktioner fra den britiske stat, så de kan være beskyttede mod atombombens påvirkninger. De skal dog vise sig ikke at være så beskyttede alligevel.

Eksterne Henvisninger 

Britiske film fra 1986
Animationsfilm fra Storbritannien
Olympic Studios

Olympic Studios var et selvstændigt kommercielt indspilningsstudie ved 117 Church Road, Barnes, Sydvest London, England. Studiet var bedst kendt for indspilninger af klassisk musik samt rock og pop.

Bygninger, konstruktioner og anlæg i London
Pladestudier
Eel Pie Studios

Eel Pie Recording Studioes var faktisk ikke stedfæstet på Themsens ø Eel Pie, men derimod på fastlandet i Ranelagh Drive ved Twickenham Bridge. De var hjemsted for et utal af store rock og pop indspilninger.

Pladestudier
Leopold Teschl

Leopold Teschl (14. oktober 1911 i Weinberg, Steiermark, Østrig – 6. december 1989) var en østrigskfødt dansk arkitekt, der var kongelig bygningsinspektør for Nordjylland (Nordjyllands Amt og Viborg Amt) 1952-1981.
Teschl var et af børnene fra Østrig, der blev sendt til Danmark efter 1. verdenskrig, og han slog sig ned her i landet. Han kom i tømrer- og bygningssnedkerlære i Tylstrup 1927-32, blev svend 1932 og gik på Aalborg Tekniske Skole, hvorfra han dimitteredes i april 1934. Han gik derefter på Kunstakademiet fra oktober 1935 indtil afgang i januar 1938, samme år som han fik dansk indfødsret. Han var undervejs ansat hos Einar Packness i Aalborg 1934-37 og 1942 og hos Hans Toft-Hansen i Skive 1938-41. 

Fra 1942 drev han egen tegnestue i Frederikshavn, og 1952 blev han udnævnt til kgl. bygningsinspektør, i hvilken egenskab han særligt kom til at stå for restaureringen af mange ældre kirker. Han var medstifter og bestyrelsesmedlem af Kunst- og Museumsforeningen i Frederikshavn. 

Han blev tildelt Aalborg Kommunes præmie for godt og smukt byggeri i 1962 og 1963 og var Ridder af 1. grad af Dannebrog.

Kilder 
 Jacob Blegvad, "Leopold Teschl", i: Sys Hartmann (red.), Weilbachs Kunstnerleksikon, København: Rosinante 1994-2000.
 Kraks Blå Bog 1974

Kongelige bygningsinspektører
Arkitekter fra Danmark
Danskere i 1900-tallet
Modernistiske arkitekter
Kirkearkitekter
Riddere af 1. grad af Dannebrog
Personer i Kraks Blå Bog (afdøde)
Wilhelm Camphausen

Wilhelm Camphausen (født 8. februar 1818, død 18. juni 1885) var en tysk militær- og slagmaler, samt professor ved kunstakademiet i Düsseldorf.

Han studerede under Alfred Rethel og Friedrich Wilhelm von Schadow. Hans tid i militæret, som han tilbragte ved husarerne, kom til at præge hans fremtidige liv. Han forblev livet igennem knyttet til militæret. Efter at han i 1850 havde gennemgået mesterklassen på akademiet i Düsseldorf, malede han først historiske slagscener, iøjnefaldende ved deres realistiske detaljer. Stor opmærksomhed fik han gennem sine ryttermalerier af kejser Wilhelm 1., Frederik den Store af Preussen og Den store kurfyrste. Som historie- og slagmaler blev han hurtigt populær, og i 1859 udnævnt til professor.  

I 1864 fulgte han med de preussiske styrker under 2. slesvigske krig og malede adskillige scener fra kampene. Hans billede af linjerne ved Dybbøl efter slaget, som hænger i Berlins Nationalgalleri, gjorde ham berømt i Tyskland som en repræsentant for det patriotiske, nationale maleri. Han malede også mange portrætter af tyske fyrster og berømte soldater og statsmænd. Under den fransk-preussiske krig i 1870 deltog han som den tyske hærs officielle maler.

Bøger 
 Camphausen, Wilhelm (1865). Ein Maler auf dem Kriegsfelde: illustriertes Tagebuch. Bielefeld: Velhagen und Klasing.
 Camphausen, Wilhelm (1880). Vaterländische Reiterbilder aus drei Jahrhunderten von W. Camphausen; text von Theodor Fontane; Illustrationen des Textes gezeichnet von L. Burger. Berlin: R. Schuster.

Værker 
 Prinz Eugen bei Belgrad (1842) (Wallraf-Richartz-Museum Köln)
 Gottfried von Bouillon in der Schlacht bei Askalon (1845)
 Begrüßung Blüchers und Wellingtons nach der Schlacht bei Belle-Alliance (1862)
 Erstürmung der Düppeler Schanze (1867)
 Die Erstürmung der Insel Alsen durch die Preußen (Übergang nach Alsen) (1870)
 Napoleon III. und Bismarck auf dem Weg zu Wilhelm I. am Morgen nach der Schlacht von Sedan (1877)

Henvisninger 

Malere fra Tyskland
Tyskere i 1800-tallet
Slagmalere
RAK Studios

RAK Studios var beliggende tæt ved Regents Park i det centrale London. Studierne blev stiftet af Mickie Most i slutningen af 1976, og har været vært for indspilningen af diverse kunstneres numre gennem 3 årtier.

Artister hos RAK

The Libertines
Placebo
The Kooks
Last Shadow Puppets
Duffy
Paul McCartney
Ellie Goulding
Arctic Monkeys
Radiohead
The Smiths
Primal Scream
Adele
Simply Red
Muse
Beady Eye
KT Tunstall
Keane
The Coral
Westlife
Oficina G3
Dermot Kennedy

Bygninger, konstruktioner og anlæg i London
Pladestudier
Wicked Pictures

Wicked Pictures er et amerikansk pornofilm-studio beliggende i Canoga Park, Californien og hører blandt de førende i den amerikanske pornobranche.

Steve Orenstein grundlagde Wicked Pictures i 1993 med hjælp fra Brad og Cynthia Willis. Allerede det første år vandt Wicked adskillige priser, og Orenstein skrev kontrakt med modellen Chasey Lain, som derved blev den første "Wicked Girl". Den næste Wicked Girl blev Jenna Jameson, som skrev kontrakt med firmaet i 1995 og lynhurtigt blev en af branchens største stjerne.

Ud over sine egne film distribuerer Wicked Pictures en række europæiske produktioner, deriblandt Zentropas All About Anna (2005) med Gry Bay.

Wicked Pictures er det eneste heteroseksuelle studio, der siden 2004 har insisteret på brug af kondomer i alle sexscener.

Litteratur / kilder 
 Nicolas Barbano: Wicked Pictures (Super Rapport nr. 5, 1996)

Eksterne henvisninger 
 Officiel hjemmeside
 
 Wicked Pictures på IMDb
 Wicked Pictures firmaprofil på AVN Media Network 

Etableret i 1993
Pornostudier fra USA
Punch (tidsskrift)

Punch eller The London Charivari var et satirisk tidsskrift, som blev grundlagt i London i 1841 af Henry Mayhew og Ebenezer Landells.

Punch skabte begrebet "Cartoon" om en komisk eller satirisk tegning. Tidsskriftets galionsfigur var den anarkistiske dukke Mr. Punch. Undertitlen The London Charivari var en henvisning til det franske satiriske blad Le Charivari.

Illustratoren Richard Doyle udformede den første forside og hørte til de faste medarbejdere.

Blandt de mest kendte tekstforfattere i bladet hører John Betjeman, Henry Bateman, A. A. Milne, Anthony Powell, W. C. Sellar, R. J. Yeatman, William Thackeray, John Leech og John Tenniel.

Punch prægede den britiske kulturhistorie med talrige tegninger og udgivelser, som stadig huskes som fx en række karikaturer af Charles Darwins udviklingslære og McCraes antikrigsdigt "In Flanders Fields" fra 1915.

Det højeste oplag havde Punch i 1940'erne, hvor det udkom i 175.000 eksemplarer. Herefter faldt oplaget så kraftigt, at udgivelsen blev indstillet i 1992 efter over 150 år. Den ægyptiske forretningsmand Mohamed Al-Fayed købte rettighederne i 1996 og relancerede bladet samme år. Det blev ingen succes, og udgivelsen blev indstillet i 2002, da der kun var 6.000 abonnenter.

Udgivere 
 Mark Lemon (1841-1870)
 Charles William Shirley Brooks (1870-1874)
 Tom Taylor (1874-1880)
 Sir Francis Burnand (1880-1906)
 Sir Owen Seaman (1906-1932)
 E.V. Knox (1932-1949)
 Kenneth Bird (1949-1952)
 Malcolm Muggeridge (1953-1957)
 Bernard Hollowood (1958-1968)
 William Davis (1969-1977)
 Alan Coren (1978-1987)
 David Taylor (1988)
 David Thomas (1989-1992)
 Mohamed Al-Fayed (1996 - 2002)

Eksterne kilder 
 
 Punch Cartoon-Archiv 
 Punch på projekt Gutenberg 
 Online-arkiv med karrikaturtegninger af John Leech, 1840-1860 

Tidsskrifter fra England
Etableret i 1841
Ophørt i 2002
Satire
Silver Broom 1968

Air Canada Silver Broom 1968 var den første udgave af curlingturneringen Silver Broom, som International Curling Federation indførte som officielt VM som afløser for Scotch Cup. I dag medregner World Curling Federation imidlertid Scotch Cup-turneringerne, som blev afviklet i 1959-67, i rækken af VM-turneringer, og dermed er Silver Broom 1968 altså det tiende VM i curling for mænd.

Turneringen blev afviklet i arenaen Pointe Clair Arena i Pointe-Claire, Québec, Canada i perioden 20. – 24. marts 1968 med deltagelse af otte hold. Mesterskabet blev vundet af værtslandet Canada, som besejrede de forsvarende mestre fra Skotland med 8-6 i finalen. Tredjepladsen gik for tredje år i træk til USA, som tabte 2-12 til Canada i semifinalen. Canadas hold var under ledelse af Ron Northcott, som tidligere havde ført canadierne til guld ved Scotch Cup 1966 og som året efter også vandt Silver Broom 1969.

Resultater

Grundspil 

De otte deltagende hold spillede en enkeltturnering alle-mod-alle. Vinderen af grundspillet kvalificerede sig direkte til finalen, mens nr. 2 og 3 gik videre til semifinalen, hvor de spillede om den anden finaleplads.

Slutspil

Semifinale

Finale

Samlet rangering

Kilder / eksterne henvisninger 
 http://results.worldcurling.org/Championship.aspx?id=15 

1968
Sport i 1968
Curling i Canada
Sport i Québec (by)
Georges Pichard

Georges Pichard (født 17. januar 1920, død 7. juni 2003) var en fransk tegneserietegner, kendt for sine utallige BDSM-albums, -forsider og -illustrationer.

Bibliografi

Litteratur / kilder 
 Nicolas Barbano: På besøg i perversionernes paradis! (Super Rapport nr. 12, 1996)

Tegneserietegnere fra Frankrig
BDSM
Dream

Dream kan referere til:
 DREAM (flertydig)
 Dream (Michael Bublé-album) – et album fra 2002 af Michael Bublé.
 Dream (Thomas Helmig-album) – et album fra 1999 af Thomas Helmig.
 Dream (tegneserie) – en fiktiv person i tegneserien The Sandman af Neil Gaiman.
 DREAM – Danish Rational Economic Agents Model - en makroøkonomisk model og institutionen bag den, der foretager modelberegninger for bl.a. den danske regering
 DREAM (forløbsdatabase) – Beskæftigelsesministeriets database med beskæftigelses- og andre personoplysninger for i alt ca. 5 mio. mennesker fra 1991 og frem
 DreamWorks  –  amerikansk filmselskab
 Dreamcast  –  spillekonsol 
 Dreamgirls  –  amerikansk muciscalfilm
 Dream Police  –  dansk punkgruppe
 Dream Team  –  kælenavn for amerikansk basketballlandshold
 DreamWorks Animation   –  amerikansk animationsfilmselskab 

de:Trance (Musik)#Dream House
Egain forecasting

Egain forecasting er en metode til at kontrollere opvarmning af bygninger ved hjælp af vejrprognoser. Metoden består i, at beregne en ejendoms varmebehov, baseret på lokale vejrudsigter. Gennem en kombination af bygningsfysik og meteorologi tages der hensyn til bygningens egenskab så som byggeår, formål/brug, vinduesstandard mm. samt vejrforhold, herunder udendørstemperatur, nedbør, vindstyrke, vindretning og sollysstand. 
Egain forecasting bruger prognoser for at beregne vejrforhold flere timer i forvejen. I traditionel varmestyring tages der kun hensyn til nuværende udendørstemperatur eller vejrforhold. 

Udgangspunktet for bearbejdelse af Forecasting metode var den matematiske model af energibalancen ("ENLOSS") udviklet af professor Roger Taesler fra Svensk Meteorologiske-Hydrologiske Institut i samarbejde med Thorbjörn Geiser og Stefan Berglund, som begge to er i øjeblikket ansat i firma eGain Sweden AB. Forecasting metode begyndte at blive sat i brug i slutningen af 80'erne i forrige århundrede. 

Indtil og med år 2010, er eGain Forecasting metoden blevet anvendt i næsten syv millioner kvadratmeter boliger og erhvervslokaler. Beregningerne viser en reduktion i det gennemsnitlige årlige energiforbrug til opvarmning til 10 til 15 kWh/m2. Da eGain Forecasting metoden indeholder oplysninger om den fremtidige forbrug og er derfor ikke i konflikt med andre energi effektivisering metoder, betyder at det altid er en god fremtrædende løsning.

Egain forecasting i praksis 
I praksis skiftet man den nuværende udendørstemperatur føler ud med en prognosemodtager som sender og modtager data via GPRS eller GSM-netværket. Prognosemodtageren styrer de regulatorer der regulerer fordeling af varmen i ejendommens varmesystem. 
I udvalgte lejligheder opsættes der GSM forbundene klimaloggere. Disse klima-optagere måler med stor nøjagtighed temperatur og fugtighed, og lagrer de målte data i en webbaseret kundezone. Dette teknologiske gennembrud betyder for brugerne af eGain Forecasting en endnu mere detaljeret overblik over situationen og bedre muligheder for at udøve kontrol.

Referencer

Eksterne henvisninger 
 eGain 

Energi
Energistyring
Meteorologi
Miljø og samfund
Opvarmning
Statistik
Termodynamik
Vedvarende energi
Vejr
Sofi Oksanen

Sofi Oksanen (født 7. januar 1977 i Jyväskylä) er finsk forfatter, født af en estisk mor og finsk far.

Hendes første roman i dansk oversættelse er Renselse (fi. Puhdistus) og blev i 2010 belønnet med Nordisk Råds Litteraturpris.

Hun debuterede i 2003 med Stalins køer (fi. Stalinin lehmät).

Værker 
 Renselse, 2010 (fi. Puhdistus, 2008)
 Baby Jane, 2012 (fi. Baby Jane, 2005)
 Stalins køer, 2013 (fi. Stalinin lehmät, 2003)
 Da duerne forsvandt, 2013 (fi. Kun kyyhkyset katosivat, 2012)
 Norma, 2016 (fi. Norma, 2015)

Eksterne henvisninger 

Romanforfattere fra Finland
Sumpbåd

En sumpbåd er en båd med flad bund og en motoriseret propel, der skubber båden fremad. Sumpbåde er meget populære som transportmiddel i Florida Everglades og Louisiana Bayou, hvor de bruges til fiskeri, buefiskeri, jagt og økoturisme.

Beskrivelse 
Motor og propel er lukket inde i et beskyttende metalgitter, der forhindrer, at objekter, såsom grene, tøj, drikkevarerbeholdere og dyr, kommer i kontakt med propellen, hvilket kan skade objektet, men også fartøjet og traumatisere passagerene og piloten. Propellen producerer en bagudrettet luftstrøm, der bringer fartøjet fremad. Styring foregår ved, at luften presses forbi vertikale ror. Derfor er en stærk luftstrøm påkrævet. Sumpbåden har ingen bremser og kan ikke bakke, så det at stoppe og det at vende om må klares ved anden styring.

Både
Løvens hjerte

Løvens hjerte er det femte studiealbum fra den danske sanger og sangskriver Thomas Helmig, der blev udgivet den 19. april 1990 på Genlyd. Om albummets titel har Helmig udtalt: "Forskellen på løver og mennesker er så lille, at jeg synes det var naturligt at kalde min plade Løvens Hjerte. Den handler jo også om parringsritualer og territorie-afmærkning." Albummet havde i december 1990 solgt 85.000 eksemplarer.

Løvens hjerte var Helmigs femte og sidste i en række af dansksprogede album indtil Helmig herfra udkom i 2006.

Spor 
Alt tekst og musik er skrevet af Thomas Helmig, undtagen hvor noteret.

CD-udgave

LP-udgave

Hitlisteplacering

Medvirkende 
Thomas Helmig – sang, guitar, keyboards, piano, percussion, kor
Claes Antonsen – trommer, percussion, guitar
Aske Jacoby – guitar, bas, keyboards, kor
Jai Winding – keyboards, piano
Tom R. Andersen – programmering
Lars "Larry" Danielsson – bas

Kilder

Eksterne henvisninger 

Thomas Helmig-album
Album fra 1990
Livlægens Besøg

Livlægens Besøg er en opera af Bo Holten, der havde urpremiere på Det Kongelige Teater i sæson 08/09.

Operaen er baseret på en roman af samme navn, skrevet af den svenske forfatter Per Olov Enquist i 2001. 

"Livlægens besøg" er romanen om den tyske læge Struensee, der som livlæge og fortrolig for den sindssyge konge Christian VII befinder sig i og udnytter det magtens tomrum, situationen omkring den uduelige enevoldskonge skaber.

Roller 
 Caroline Matilde – sunget af Elisabeth Jansson
 Kong Christian VII – sunget af Gert-Henning Jensen
 Johann Friedrich Struensee – sunget af Johan Reuter

Operaer på dansk